Fotgjenger alvorlig skadd i påkjørsel
Politiet ble varslet om ulykken i Karmsundgata mellom Haugesund sykehus og Storasundgata like før klokka 4. - Mannen er alvorlig skadd og kjørt til Haugesund sykehus. Mer vet vi ikke noe om skadeomfanget ennå, sier operasjonsleder Svein Sørensen i Haugaland og Sunnhordland politidistrikt til NTB. Vitneopplysninger tilsier at mannen krysset Karmsundgata da han ble påkjørt av en bil som kjørte nordover. Bilføreren er en mann i 30-åra som ikke ble fysisk skadd. Politiet mistenker ikke promillekjøring.
En mann i 50-årene ble påkjørt idet han skulle krysse en gate i Haugesund natt til søndag.